CELEX: 62008TN0037
Language: et
Date: 2008-01-23 00:00:00
Title: Kohtuasi T-37/08: 23. jaanuaril 2008 esitatud hagi — Walton versus komisjon

12.4.2008   
            
            
               ET
            
            
               Euroopa Liidu Teataja
            
            
               C 92/33
            
         23. jaanuaril 2008 esitatud hagi — Walton versus komisjon
   (Kohtuasi T-37/08)
   (2008/C 92/68)
   Kohtumenetluse keel: inglise
   Pooled
   
      Hageja: Robert Walton (Oxford, Ühendkuningriik) (esindaja: Barrister D. Beard)
   
      Kostja: Euroopa Ühenduste Komisjon
   Hageja nõuded
   
               —
            
            
               Tunnistada õigusvastaseks komisjoni otsus tasaarvestada 36 551,58 euro suurune summa summaga, mis tuleb R. Waltonile maksta vastavalt otsusele kohtuasjas T-144/02, või
            
         
               —
            
            
               tunnistada osaliselt õigusvastaseks komisjoni otsus tasaarvestada 36 551,58 euro suurune summa summaga, mis tuleb R. Waltonile maksta vastavalt otsusele kohtuasjas T-144/02, või
            
         
               —
            
            
               tunnistada, et 36 551,58 euro suurune summa, mille komisjon tasaarvestas summaga, mis tuleb R. Waltonile maksta vastavalt otsusele kohtuasjas T-144/02, tuleb ümber arvutada, et kõrvaldada komisjoni intressinõue, ja/või
            
         
               —
            
            
               teha korraldus loobuda a) nõudest 13 104,14 euro suuruses summas koos intressiga ja/või b) nõudest 13 815,16 euro suuruses summas koos intressiga ning
            
         
               —
            
            
               mõista hageja kohtukulud välja kostjalt ning
            
         
               —
            
            
               määrata täiendavaid või muid meetmeid, mida kohus peab õiglaseks.
            
         Väited ja peamised argumendid
   Esimese Astme Kohus mõistis komisjonilt 12. juuli 2007. aasta otsusega kohtuasjas T-144/02: Richard J. Eagle jt vs. komisjon välja teatud summas kahjuhüvitise hageja kasuks.
   Komisjon maksis 16. novembril 2007 välja vähendatud summa, olles tasaarvestanud 36 551,58 euro suuruse summa. Hageja vaidlustab komisjoni otsuse vähendada talle maksta olevat summat selle summa võrra.
   Oma hagi toetuseks väidab hageja, et komisjon rikkus vaidlustatud otsust tehes õigusnormi, kuna otsuse näol on tegemist menetluse kuritarvitamisega, sest komisjon oli loobunud kohtumenetluses oma tasaarvestusnõudest ega saanud seetõttu hiljem küsimust ühepoolselt otsustada.
   Veel väidab hageja, et vaidlustatud otsus on vastuolus hageja õiguspärase ootusega, sest kohtuotsuse järgses kirjavahetuses oli komisjon nõustunud hageja arvudega.
   Viimaseks väidab hageja, võlgnevusteated, millel vaidlustatud otsus põhines, ei olnud otsusele õige õiguslik alus ning et nõutud intressi osas lähtus otsus olulisest arvutusveast.